 Generate an article for the following headline: Zim yakunda SingaporeCHIKWATA chenyika checricket chemaChevrons nhasi chakunda Singapore ne111 runs mumutambo wacho wekutanga wekurwira tikiti rekuenda kuICC Twenty20 International Series World Cup uyo watambirwa paQueens Sports Club kuBulawayo. MaChevrons ndiwo ange atanga kutamba bat izvo zvamaona achiita 236 pachibuda vatambi vashanu kubva pa20 overs yazotadza kuteverwa neSingapore iyo yaita 125 pabuda vatambi vayo vanomwe. Mutambi wemaChevrons, Sikandar Raza, ndiye ahwina mubairo weMan of Match zvichitevera maruns 87 aaita kubva pamabhora 40 aasangana nawo. Mumutambo uyu, maChevrons ari kubandana nedzimwe nyika dzisere apo zvose zviri kurwira matikiti maviri ekuenda kuICC Twenty20 International Series World Cup kuAustralia munaGumiguru. Mutambo uyu wakaparurwa nemutungamiri wenyika, President Mnangagwa, nezuro kuQueens Sports Club, kuBulawayo. MaChevrons ari muboka reGroup A uye nemusi weChipiri achasangana neJersey ozopedzisira neUnited States of America musi weChina. Mune rimwe boka, kune zvikwata zvinoti Netherlands, Hong Kong, Uganda nePapua New Guinea. Mumapoka maviri aya, muchabuda zvikwata zviviri izvo zvichatamba musemi-final uye zvinenge zvahwina ndizvo zvichabva zvawana matikiti ekuenda kuAustralia. Fainari yemutambo uyu ichazotambwa musi weSvondo. 